open-index/open-wikipedia-markdown huggingface dataset:
Rolf Randall

**Rolf Randall** (1905–1974) var en norsk filmregissør, fotograf, forfatter og oversetter. 

Han oppholdt seg i årene 1926&ndash;1932 i Hollywood. Her arbeidet han med film, såvel bak som foran kameraet. Ifølge eget utsagn hadde han en liten rolle i den kjente filmen *[[Intet nytt fra Vestfronten ]]* (1930) og var teknisk regissør for en del vinter- og skifilmer som ble produsert til college-bruk. Sammen med filmregissøren Olav Dalgard skrev han på Grini under krigen manuskriptet til den norske filmen *[[Vi vil leve]]*, som ble laget i 1946. Filmen ble regissert av Randall og Dalgard i fellesskap. I 1953 laget Randall manuskript til og regisserte *[[Den evige Eva]]*. Senere ble han oversetter (blant annet av Raymond Chandlers *The Long Goodbye*) og filmtekster. 

I 1951 ble Rolf Randalls første fortellinger trykt i *[[Romantikk]]* under pseudonymet Johan Barre og i *[[Detektiv-Magasinet]]* under hans eget navn og Barre. I alt skulle han komme til å skrive 32 hovedfortellinger i *Romantikk* og 15 Knut Gribb-historier. Arne Hestenes karakteriserte i 1966 Randall som «en kafé-bordets alvorsfullt disiplinerte muntre gjøk».

## Referanser


## Eksterne lenker
*
Lex specialis

**Lex specialis**-prinsippet kommer til anvendelse ved motstrid mellom rettsregler av samme rang og fører til at regler som etter sin ordlyd tar sikte på å regulere ett bestemt forhold («spesielle regler»), går foran mer generelle regler som i og for seg også ville kunne kommet til anvendelse på det aktuelle forholdet.

## Se også
*Lex posterior
*Lex superior
Madredeus

**Madredeus** (utt. ) er et portugisisk band. Musikken kombinerer er påvirket av fado og den moderne folkemusikken.

Medlemmene som startet bandet var Pedro Ayres Magalhães (gitar), Rodrigo Leão (keyboard), Francisco Ribeiro (cello), Gabriel Gomes (trekkspill) og Teresa Salgueiro (vokalist). Magalhães og Leão dannet gruppa i 1985, mens Ribeiro og Gomes ble med i 1986. De lette etter en kvinnelig vokalist og fant Teresa Salgueiro i en av Lisboas nattklubber. Teresa likte musikken og besluttet å bli med. I 1987 spilte Madredeus inn sitt første album: *Os dias da Madredeus*.

I 1993 forlot Pedro Ayres Magalhães bandet midlertidig og ble erstattet av José Peixoto (guitar) på konserter. Magalhães sluttet seg til gruppen igjen senere, slik at det ble en sekstett med to gitarister.

I 1994 spurte filmregissøren Wim Wenders om de ville spille i filmen hans, *[[Lisbon Story]]*. Det gjorde de, og ble berømte internasjonalt. Samme år forlot Rodrigo Leão bandet for å starte en solokarriere. Han ble erstattet av Carlos Maria Trindade (keyboard).

I 1997 forlot Francisco Ribeiro og Gabriel Gomes bandet fordi musikkstilen begynte å forlate fado-røttene med utgivelsen av *O Paraíso*. Fernando Júdice (akustisk bassgitar) ble med. I november 2007 forlot Teresa Salgueiro bandet.

Madredeus har solgt over tre millioner album.

## Diskografi
* *Os Dias da MadreDeus* (1987)
* *[[Existir]]* (1990)
* *Lisboa* (1992, live i Lisbon)
* *O Espírito da Paz* (1994)
* *Ainda* (1995, filmmusikk fra *[[Lisbon Story]]*)
* *O Paraíso* (1997)
* *O Porto* (1998, live i Porto)
* *Antologia* (2000, best of-kompilasjon)
* *Movimento* (2001)
* *Palavras Cantadas* (2001)
* *Euforia* (2002)
* *Electrónico* (2002)
* *Um Amor Infinito* (2004)
* *Faluas do Tejo* (2005)

## Eksterne lenker
* 
* 
*
Villejuif

**Villejuif** er en kommune i departementet Val-de-Marne i regionen Île-de-France, og er en av de sørlige forstedene til Paris. Kommunen ligger 7 km fra sentrum av Paris.

## Navn
Navnet Villejuif ble først nevnt på en pavelig bulle fra 1119 som *Villa Judea*. Betydningen av dette er fremdeles diskutert. Enkelte mener at dette rett og slett betyr «området til jødene», kanskje som følge av noen romerske ruiner der, som folk i middelalderen så på som sataniske – der sarasenere og jøder gikk igjen.

Det moderne navnet kan tyde på en slik tolkning, ettersom «ville» betyr «by» og «juif» «jødisk»; et problem med en slik tolkning er at «ville» er hunnkjønn, og det grammatisk korrekte ville vært «ville *juive*» for «jødisk by». Det kan dermed dreie seg om en gradvis endring fra navnet "*Villejuifve"* til dagens nåværende tilsynelatende ikke-grammatikalske form.

På sin side mener moderne historikere at *Villa Judea* sannsynligvis betyr «eiendommen til Juvius eller Juveus», en gallo-romersk landeier.

## Befolkningsutvikling
***Antall innbyggere i kommunen Villejuif***

## Sykehus
* Institut Gustave Roussy

## Utdanning
* Institut Sup'Biotech de Paris

## Referanser


## Eksterne lenker
*
Lise Granden Berg

**Lise Granden Berg** (født 1981) er en norsk sopran. Hun kommer fra Dombås og har studert ved  Kunsthøgskolen i Oslo, tidligere Statens Operahøgskole, med Mirjana Dancuo som lærer og hos Anne-Lise Berntsen ved Institutt for musikk, Musikkonservatoriet i Trondheim, NTNU.

Hennes repertoar spenner fra barokkmusikk til samtidsmusikk. 

Lise Granden Berg har sunget sopranpartiene i kirkemusikalske verker av Bach, Mozart, Mendelssohn, Brahms, Fauré og Pärt, og har vært på scenen i flere oppsetninger, blant annet Staatstheater av Mauricio Kagel, The Wandering Scholar av Gustav Holst (Alison) og La Finta Giardiniera av Wolfgang Amadeus Mozart (Serpetta). Hun har også arbeidet som sangpedagog og dirigent i kulturskole og videregående skole, i tillegg til å ha holdt stemmebruksseminarer for en rekke kor.

## Eksterne lenker
*   
*
Johan Waage

**Johan Waage** (født 14. april 1912, død 8. mars 1975) var en norsk forfatter av triviallitteratur. 

Waage var fra Bergen. Han arbeidet i reiselivsbransjen i mange år før han slo seg på journalistikken og forfatterskapet.

Etter at bladet *[[Vi flyr|Luftens helter]]* ble etablert i 1956 ble Waage bladets flittigste skribent de første årene. Under psevdonymene Ken Brennan, John Bay og Jeff Parker skrev han en lang rekke hovedfortellinger. Han hadde tidligere skrevet artikler og oversatt for *[[Vår tid]]*, og også bidratt med helsides vitsetegninger for denne publikasjonen. I 1954 begynte *[[Detektiv-Magasinet]]* å trykke western-historier, og mange av dem var skrevet av Waage. Senere ble han en flittig medarbeider i magasinet *[[Western]]*, der han skrev både hovedfortellinger og kortere artikler.

Han utga i 1955 pocketboken *Robin Hood* på forlaget Bladkompaniet, og skrev senere kriminalromanen *Satans horn*, krigsbøkene *Kampene om Narvik* og *Den høyeste heder* samt *Fra brigg til bulk*. Waage var i en periode redaktør av *[[Alle Menns Blad]]*.

## Referanser
VM i bandy 1995

**Bandy-VM 1995** ble arrangert i Minnesota i USA mellom 30. januar og 5. februar. Det var det nittende verdensmesterskapet i bandy og det første som ble arrangert i Nord-Amerika. Åtte lag deltok, først var det gruppespill, i gruppe A, der de beste lagene spilte, ble de to første lagene kvalifisert til semifinale og det tredje og fjerde laget fikk spille mot vinneren og nummer to i gruppe B i om de siste semifinaleplassene. Kampene ble spilt på *John Rose Minnesota Oval* i Roseville. Sverige ble verdensmester for femte gang ved å beseire Russland i finalen.

## Resultat
### Gruppe A

## Tabell Gruppe A

*Russland og Sverige til semifinale. Finland og Norge til kvartfinale. 
### Gruppe B

## Tabell Gruppe B

  
*Kasakhstan og USA til kvartfinale og Canada og Ungarn til spill om sjuendeplass. 

## Sluttspill
### Kvartfinaler

### Semifinaler

### Plasseringskamper

 

### Finaler

## Medaljer

## Kilder
* World Championships 1994/95 bandysidan.nu, besøkt 7. august 2018
Mark Noble

**Mark James Noble** (født 8. mai 1987) er en engelsk tidligere fotballspiller.

## Karriere
Noble begynte å spille for  som skolegutt, og han ble den yngste personen noen gang til å debutere på reservelaget. 30. januar 2008 skåret han det viktige straffemålet på overtid som gjorde at West Ham slo  i Premier League. 

Etter 2011/12 sesongen ble Noble kåret til Hammer Of The Year (årets West Ham spiller), og ble kåret til årets spiller av Scandinavian Hammers.

## Referanser


## Eksterne lenker
*
Rzjev

**Rzjev** (russisk: Ржев) er en by i Tver oblast i Russland. Den ligger ved elva Volga, rundt 120&nbsp;km sørvest for Tver.

## Historie
Rzjev er først nevnt i republikken Novgorods lover så tidlig som i 1019, og den ble første gang nevnt i en krønike under året 1216, da byen lå under Mstislav den modige, fyrsten av Toropets. Rzhev var i middelalderen omstridt mellom tre regionale makter: Republikken Novgorod, Fyrstedømmet Smolensk, og Storfyrstedømmet Vladimir-Suzdal.

Etter den mongolske invasjonen havnet Rzjev under en gren av Smolensk-dynastiet, som gjorde byen til sin hovedstad. Senere ble byen delt mellom to av prinsene, og de kalles fremdeles henholdsvis Prins Dmitrijs side og Prins Teodors side. På midten av 1300-tallet, var de under stadige angrep fra Algirdas av Litauen og storfyrsten av Tver, som kjøpte opp alle landsbyene rundt byen. Til slutt forlot prinsene byen og dro til Moskva, og Rzjev ble en kort tid okkupert av Tver, Polen-Litauen, og til slutt av Storfyrstedømmet Moskva.

På 1700-tallet brakte lokale handelsmenn betydelig velstand til byen. 

Under andre verdenskrig ble byen praktisk talt utslettet under de blodige slagene ved Rzjev i 1942. Over en sjettedel av befolkningen ble sendt til tvangsarbeid i Tyskland under nazi-okkupasjonen, og rundt 9000&nbsp;innbyggere ble skutt, sultet eller torturet i hjel i en konsentrasjonsleir som ble etablert midt inne i byen. Nesten ingen gammel arkitektur overlevde ødeleggelsene under krigen.

Under den kalde krigen var flybasene Rzjev og Bakhmutovo basert ved byen.

## Demografi
Befolkningsutvikling:
:

## Næringsliv
Rzjevs viktigste industri er maskinbygging, spesielt produksjon av bygningskraner. Byen har også en betydelig bygningsindustri.

## Transport
Rzjev ligger ved hovedveien og jernbanen mellom Moskva og Riga. Skiptrafikk går over Tver med dens store elvehavn ved Volga. Ved Tver ligger også Migalovo lufthavn, som også betjener Rzjev-området.

## Referanser


## Eksterne lenker
* 
* Slagene ved Rzjev 1941-1943 (russisk)
* Offisielt nettsted for Rzjev (russisk)
* Byen Rzjev: gamle fotos
Allar Levandi

**Allar Levandi** (født 28. desember 1965) er en tidligere kombinertløper som først representerte Sovjetunionen og senere Estland. Han oppnådde sine fremste resultater på slutten av 1980-årene og begynnelsen av 1990-årene, mens han fremdeles representerte Sovjetunionen.

Han deltok tre ganger i OL, i 1988 for Sovjetunionen, og deretter for Estland i 1992 og 1994. Under OL 1988 i Calgary tok han bronse individuelt, karrierens høydepunkt.

Året før hadde han sammen med Sergej Tsjervjakov og Andrej Dundukov tatt bronse i lagkonkurransen for Sovjetunionen under VM 1987 i Oberstdorf. Han gikk for det estiske laget som endte på fjerdeplass under OL på Lillehammer i 1994.

I verdenscupen ble Levandi nummer to sammenlagt i sesongen 1989/90.

Allar Levandi er gift med den tidligere sovjetiske kunstløperen Anna Kondrasjova.

Levandi er en av bare fem estlendere som har deltatt i vinter-OL i årene da Estland var en del av Sovjetunionen, mellom 1944 og 1991. De andre er Uno Kajak (1956, kombinert), Ants Antson (1964 og 1968, skøyter), Tõnu Haljand (1968, kombinert) og Fjodor Koltšin (1980, kombinert).

## Referanser


## Eksterne lenker
* 
* Uuemõisa Lasteaed-Algkool: Eestlased taliolümpial  (besøkt 28. januar 2015)
Georgia Institute of Technology

**Georgia Institute of Technology** (**Georgia Tech**) er et delstatseid, primært teknisk-naturvitenskapelig universitet i Atlanta, Georgia. Det ble grunnlagt i 1885, men ideen ble skapt under gjenreisingen etter borgerkrigen hvor to sørstatsoffiserer skapte ideen om å bygge et teknisk-vitenskapelig universitet for å styrke Georgia i industrikonkurransen med statene lenger nord.

Universitetet tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.

I 1948 tok Georgia School of Technology navnet Georgia Institute of Technology for å understreke forskningsfokuset. Alle fag ble ikke åpnet for kvinner før 1968.

i 2006 var det immatrikulert i alt 17&nbsp;936 studenter ved GT, og skolepengene var US$ 4&nbsp;926 årlig for studenter hjemmehørende i delstaten Georgia. Studiene går opp til doktorgradsnivå. I alt 860 vitenskapelig ansatte var tilsatt ved *GIA* i 2006.

Skolene og colleg'ene ved GT omfatter:
* College of Architecture 
* College of Management 
* College of Liberal Arts 
* College of Computing 
* College of Engineering 
* College of Sciences

Under OL 1996 fungerte skolen som deltakerlandsby.

## Referanser


## Eksterne lenker
*
Blake Lively

**Blake Lively** (født 25. august 1987 i Los Angeles, USA) er en amerikansk skuespillerinne. Hun er kanskje mest kjent for sine roller i *[[The Sisterhood of the Traveling Pants]]* og Serena van der Woodsen i *[[Gossip Girl]]*. Begge er basert på bøker. Hun er også med i *[[Accepted]]*.

Blake Lively har også fire eldre søsken. Blant annet var søsteren hennes med i filmen kalt *[[Teen Witch]]*

## Privatliv
Lively har vært sammen med blant annet Penn Bagdley og Leonardo DiCaprio. Da Lively spilte mot Ryan Reynolds i filmen Green Lantern, oppsto det en romanse mellom dem, og i september 2012 giftet de seg. Reynolds var tidligere gift med Scarlett Johansson.

## Filmografi

## Referanser


## Eksterne lenker
*
Skjeggagamer

* *Pogona barbata*
* *Pogona henrylawsoni*
* *Pogona microlepidota*
* *Pogona minima*
* *Pogona minor*
* *Pogona nullarbor*
* *Pogona vitticeps* 

**Skjeggagamer** er en slekt av australske agamer. Navnet henspiller på en krans av piggete skjell langs kanten av kjevene som kan minne om et skjegg. De er flinke klatrere og tilbringer ofte tid på greiner eller klippeframspring, der de varmer seg i sola om morgenen og ettermiddagen. Skjeggagamer er vanlige i nærheten av bosettinger. De finnes over store deler av Australia og mange av artene er særlig knyttet til ørken, krattskog og i eukalyptusskoger.

Skjeggagamer er altetere og dagaktive. De er lette å holde i fangenskap, og er populære terrariedyr i mange land. Den vanligste arten, vanlig skjeggagam er en av krypdyrartene som ble tillat i privat eie i Norge ved lovendring i 2017.

## Referanser


## Eksterne lenker
* 
* Sidney´s Overview of Bearded Dragon Species
* ''Pogona'' – From an Australian Perspective by Raymond Hoser
Rettspraksis

**Rettspraksis** er en samlebetegnelse på tidligere avgjørelser i de ulike domstolene og utgjør en av de sentrale rettskildefaktorene. Bakgrunnen for at rettspraksis har betydning i rettsanveldelsen er først og fremst tanken om at like tilfeller skal behandles likt, den tidligere avgjørelsen blir da ansett som et prejudikat.

I rettssystemer som er basert på *[[civil law]]* har rettspraksis normalt mindre betydning i forhold til rettssystemer som er basert på common law, hvor tidligere rettsavgjørelser vanligvis utgjør de sentrale grunnlaget for avgjørelsene. I *civil law* vil rettspraksis normalt brukes som et tolkningsmoment i tolkningen av en lovtekst, hvor man ser hvordan loven eller en lignende lov har blitt tolket tidligere.

## Norge
Norsk Retstidende og Rettens Gang er domssamlinger i Norge som inneholder et stort utvalg av tidligere rettsavgjørelser fra norske domstoler. Det er først og fremst avgjørelsene fra Høyesterett som tillegges størst vekt i rettsanvendelsen.

## Se også
*Prejudikat
*Håkon Wium Lie grunnleggeren av Rettspraksis.no

## Eksterne lenker
* Lovdata: Dommer og andre rettsavgjørelser fra siste 12 mnd. (Lovdata.no)
* Gratis tjeneste med rettsavgjørelser fra Høyesterett, lagmannsretter og tingretter (Rettspraksis.no)
Olaf Jensen

**Olaf Jensen** (Psevdonym: **Fred Halden**) (født 31. januar 1926 i Idd, Halden, død 3. oktober 2016) var en norsk journalist, redaktør og populærforfatter. 

Forfatternavnet dukket opp i *[[Detektiv-Magasinet]]* nr. 740 i 1955. Denne Knut Gribb-fortellingen, «Mordet i Hong Kong Bar», var Jensens skjønnlitterære debut. En av de senere, «Knut Gribb og atomhemmeligheten» (*Detektiv-magasinet* nr. 1045 i 1961), ble dramatisert av Arild Feldborg og oppført i hans radioserie *Knut Gribb 100 år* (sendt i NRK radio 23. januar 1965). Frem til 1964 skrev han i alt 34 Knut Gribb-historier. 

Etter et langt liv som journalist ble Jensen i 1965 redaksjonssekretær i *[[Halden Arbeiderblad]]* og senere redaktør.

Han uttalte selv om det: «Ellers har jeg skrevet en del hel- og halvkriminelle noveller i *[[Magasinet for alle]]*, *[[Hjemmet]]*, *[[Vi Menn]]* og *[[A-magasinet]]*. Noen bok er det ikke blitt. Derimot har jeg oversatt et stort antall bøker. Av artikler har jeg skrevet en hel del både i aviser og ukeblader, men jeg har ikke fjerneste anelse om antallet».

## Referanser


## Kilder
* Nils Nordberg: *Døden i kiosken*, Bladkompaniet, 2000 (s. 225)
Fotballmuseet

**Fotballmuseet** har avdelinger på Ullevaal Stadion og Fredrikstad Stadion. Da museet åpnet i 2002 ble det kåret til Oslos kuleste museum av Aftenposten; «En sann opplevelseshappening også for de ikke fotballfrelste». Fotballmuseet avdeling Fredrikstad åpnet høsten 2007. Før museet på Ullevaal stengte i 2013, var det annerledes museumsattraksjon, hvor man også fikk se Ullevaal Stadion fra innsiden (kongetribunen, landslagsgarderoben etc.)

Blant museumsgjenstandene finner man blant annet «pælane» til Drillo, Bronselagets medaljer fra 1936, kvinnelandslagets EM-, VM- og OL-medaljer og den sagnomsuste dragedrakten. I august 2008 åpnet Fotballmuseet utstillingen «Drømmen om Premier league». Utstillingen fortalte historien om norske spilleres fotballkarrierer i det engelske ligasystemet. Det var utstilt drakter, sko, medaljer etc. fra tidligere norske Englandsproffer.

Fotballmuseet var tilrettelagt for barn og unge og arrangerte både bursdager, avslutninger, kick-offs etc.

Fotballmuseet avdeling Fredrikstad ble åpnet av NFFs generalsekretær Karen Espelund 27. august 2007. Denne avdelingen blir styrt av Fredrikstad Museum, som ved en avtale med Norges Fotballforbund har fått ansvaret for å registrere og samle inn fotballhistoriske gjenstander fra hele Norge. De besøkende inviteres inn i utstillingen "Ballen går", som gir et innblikk i fotballsportens kulturhistorie. Utstillingen viser mange ulike gjenstander knyttet til norsk fotballhistorie. I tillegg er museet i Fredrikstad tilrettelagt for barn med interaktive lyder og en "straffeautomat" der man kan måle hvor hardt man skyter.

Fotballmuseet har en venneforening, Fotballmuseets Venner, som ledes av Per Ravn Omdal.

Fotballmuseet på Ullevaal stengte sine dører for publikum høsten 2013. Fotballmuseet avdeling Fredrikstad har åpent for bestilling høst og vinter og faste åpningstider i sommerhalvåret.

## Bilder

Ullevaal panorama.jpg|Panorama tatt fra Bendit-svingen
fotmusfrstad.jpg|Interiør fra Fotballmuseet avd. Fredrikstad


## Referanser


## Eksterne lenker
* Ullevaal Stadion
* Fotballmuseets hjemmesider
* Fotballmuseet avd. Fredrikstad
* Åpningen av Premier league-utstillingen
* Barnebursdag på Fotballmuseet
Benny Hill

**Alfred Hawthorn «Benny» Hill** (født 21. januar 1924 i Southampton i Hampshire, død 20. april 1992 i Teddington i Greater London) var en britisk komiker, skuespiller og sanger, en av 1970-tallets mest populære komikere. Fjernsynsprogrammet *[[The Benny Hill Show]]* mottok flere utmerkelser og hadde i en årrekke store seertall over hele verden. TV-serien ble produsert fra 1955 til 1990 og ble vist i 140 land.

## Biografi
Hills komikerkarriere begynte med skuespill innen vaudeville, men den scenenervøse Hill følte seg aldri komfortabel med live-opptredener og foretrakk etterhvert å jobbe som radioartist. Det var først da han på slutten av 1960-tallet begynte med tv-opptredener, at det store gjennombruddet kom. Hills levende ansiktsmimikk og karismatiske personlighet kom nå til sin rett. Etter å ha startet i BBC ble hans overgang til Thames Television med *The Benny Hill Show* en stor internasjonal suksess på 1970-tallet. Programmets hyppige innslag med lettkledte kvinner ble av en del kritikere imidlertid ansett som kjønnssjåvinistisk og politisk ukorrekt. Dalende kvalitet og fallende seertall på 1980-tallet innvarslet slutten for produksjonen av showet og Hills siste innspilling skjedde i 1990. Den stadige publikumsinteressen og en uventet etterspørsel særlig fra det amerikanske markedet, gjorde at Hill og produksjonsselskapet fortsatte å tjene gode penger på nyredigeringer av tidligere innspillinger. 
At Thames Television la ned showet gikk hardt inn på Hill og helsen svekket seg alvorlig de siste to årene han levde. Tross hjerteproblemer avslo han å la seg operere.
 
Privat var Hill tilbakeholden og levde svært nøysomt. I ferier unnet han seg likevel feriereiser til kontinentet og snakket fransk, tysk og italiensk. Han likte seg spesielt godt i det sørlige Frankrike. Hill bodde alene, hadde liten kontakt med slektninger, giftet seg aldri og hadde ingen barn. Han døde alene i sin spartansk utrustede leieleilighet som lå bare et steinkast fra Thames Televisions bygninger.

## Humor
Benny Hill ble særlig kjent for sin slapstick-humor som var tydelig inspirert av Charlie Chaplin. Et fast avslutningsinnslag i showene var en løpende Hill som i rask kino ble forfulgt av unge, pene kvinner i erotiserte roller. Hills tekster og parodier er en studie i bruk av underfundig, dobbeltbunnet ironi. Monologene og sketsjene (som han i stor grad skrev selv) er fylt med allegorier og tvetydige henvisninger, humoren er alltid understøttet av hans særegne ansiktsmimikk. 

## Referanser


## Eksterne lenker
* 
*
Vinkelagamer

* *Gonocephalus abbotti*
* *Gonocephalus bellii*
* *Gonocephalus beyschlagi*
* *Gonocephalus borneensis*
* *Gonocephalus chamaeleontinus*
* *Gonocephalus doriae*
* *Gonocephalus grandis*
* *Gonocephalus interruptus*
* *Gonocephalus klossi*
* *Gonocephalus kuhlii*
* *Gonocephalus lacunosus*
* *Gonocephalus liogaster*
* *Gonocephalus megalepis*
* *Gonocephalus mjoebergi*
* *Gonocephalus robinsonii*
* *Gonocephalus semperi*
* *Gonocephalus sophiae*

**Vinkelagamer** er en slekt av agamer, som har en markert vinkel mellom panna og toppen av hodet. Utbredelsen omfatter Malakkahalvøya, Sumatra, Borneo, Java og Filippinene. 

Tidligere omfattet slekten 29 arter på begge sider av wallacelinjen. Moody viste i 1980 at artene fra Australia, Ny-Guinea og Salomonøyene ikke var nær beslektet med de andre, og flyttet dem til slekten *Hypsilurus*. Moody brukte morfologiske data i sin undersøkelse, men senere genetiske undersøkelser bekrefter resultatet. Det har i tillegg vist seg at *Gonocephalus* i snever betydning også har stor genetisk variasjon.

## Referanser


## Eksterne lenker
* 
* 
* EcologyAsia: Borneo Anglehead Agamid: ''Gonocephalus borneensis''
* Cyberlizard: ''Gonocephalus''
Blackcurrant and other Berries

***Blackcurrant and other Berries*** er debutalbumet til Sigrun and the Kitchen Band. Albumet inneholder elleve låter skrevet av Sigrun Loe Sparboe. Det er mixet av Ole Henrik Antonsen i New Clear Sound Studio og mastret i Cutting Room i Stockholm. Lydbildet er enkelt, og hovedsakelig bygget opp av akustisk gitar, rhodes og kontrabass, ved siden av stemmen til Sigrun Loe Sparboe.

## Sporliste

#«Your Joke» 2:41
#«Sweet Stage» 3:49
#«The Kitchen Song» 2:35
#«Beginning of the End» 3:16
#«Ease» 2:27
#«I Still Wonder» 3:51
#«Shimmeric Magic» 3:55
#«Leaving You Now» 3:49
#«Again» 3:14
#«See You Soon» 4:45
#«Stand» 3:45

## Musikeroversikt
* Sigrun Loe Sparboe &ndash;  Vokal
* Anders Lund Eriksrud &ndash;  Tangenter, perkusjon og kor
* Magnus Lund Eriksrud &ndash;  Gitarer og kor
* Jorun Perander &ndash;  Bass og kor
* Ole Henrik Antonsen &ndash;  Perkusjon
* Brikt Grendar &ndash;  Trommer
* Odd Jensen &ndash;  Trommer

## Eksterne lenker
*
Summoning

***Summoning*** er et symfonisk/atmosfærisk black metal band fra Østerrike. 

Tekstene baserer seg på J.R.R. Tolkiens Ringenes Herre. Bandet ble grunnlagt rundt 1993 av Silenius (Michael Gregor), Protector (Richard Lederer) og Trifixion (Alexander Trondl).

## Diskografi
### Demoer
**Dark Ages I* (1993)
**Upon The Viking Stallion* (1993)
**Anno Mortiri Domini* (1959 &ndash; 1994)
**PromoTape* (1994)
**Minas Morgul* (1995) (Samme navn og årstall som studioalbum versjonen)
### EP-er
**Nightshade Forests* (1997)
**Lost Tales* (2003)
### Studioalbum
**[[Lugburz]]* (1995)
**[[Minas Morgul (musikkalbum)|Minas Morgul]]* (1995)
**[[Dol Guldur]]* (1996)
**[[Stronghold (musikkalbum)|Stronghold]]* (1999)
**[[Let Mortal Heroes Sing Your Fame]]* (2001)
**[[Oath Bound]]* (2006)
**[[Old Mornings Dawn]]* (2013)
**[[With Doom We Come]]* (2018)

### Annet
**The Urilia Text* (split album, 1994)
**Sounds of Middle Earth* (Boks-sett, 2007)
## Eksterne lenker
*
Tuva Novotny

**Tuva Moa Matilda Karolina Novotny Hedström** (født 21. desember 1979 i Stockholm) er en svensk skuespiller og sanger bosatt i København. 

## Biografi
Hun debuterte i den svenske såpeoperaen *Skilda Världar*. I 1997 debuterte hun på film i filmen *[[Tic Tac]]*. I 2003 medvirket hun i den danske filmen *[[Midsommer]]*, og har siden det medvirket i flere danske filmer. I 2004 ble hun utnevnt av prins Joachim av Danmark til H.C. Andersen-ambassadør for å feire forfatterens 200-årsdag i 2005. Sommeren 2006 var hun med på radioprogrammet *[[Sommar (radioprogram)|Sommar]]* på Sveriges Radio P1. Hun ble kåret til beste kvinnelige skuespiller under Gullruten 2011 for rollen som Eva Holstad i den norske TV-serien *[[Dag (TV-serie)|Dag]]*.

I 2018 debuterte hun som regissør med filmen *[[Blindsone (film)|Blindsone]]* som hun også hadde skrevet manus til. Filmen vant en rekke norske og internasjonale priser, blant annet New Talent Grand PIX under CPH PIX i København, kritikerprisen under Filmfestivalen i Gøteborg og Filmkritikerprisen for 2019 Under Kanonprisen 2018 fikk filmen fem priser, deriblant to priser til Novotny for regi og manus.

Novotnys mor er den svenske kunstneren Barbro Hedström. Hun har delvis tsjekkisk opprinnelse, med far fra Praha, og hun kan snakke tsjekkisk. Hun er også kjent for å kunne snakke tilnærmet feilfri norsk, noe hun har benyttet seg av i flere av sine roller.

## Filmografi
### Filmer
Filmene er angitt med originaltitler.

### TV
* *[[Skilda världar]]* (TV-serie, 1996-1999, 2000-2002)
* *[[Herr von Hancken]]* (TV-miniserie, 2000)
* *[[Norrmalmstorg]]* (TV, 2003)
* *[[Dag_(TV-Serie)|Dag]]* (TV, 2010)
* *[[Nobel – fred for enhver pris]]* (2016)

## Musikkutgivelser
* Newfound Lover, fra albumet Smala Sussie (2003) 

## Referanser


## Eksterne lenker
* 
*
Sjuja

**Sjuja** kan vise til:

*Sjuja (elv) – ei elv i Karelia, Russland.
*Sjuja (by) – en by i Ivanovo oblast, Russland.
Gudrun (andre betydninger)

**Gudrun** kan vise til 

* Kvinnenavnet Gudrun
* Ekstremværet Gudrun

**Personer:**
* Gudrun Nevsteinsdatter, kvinne nevnt i Harald Hardrådes saga som gift med Skule Kongsfostre
* Gudrun Schyman, svensk politiker og feminist
* Gudrun Brauti Knutslid, norsk forfatter
* Gudrun Ensslin, tysk terrorist og en av grunnleggerne til RAF
* Gudrun Follesø, luthersk misjonær
José dos Santos Ferreira

**José dos Santos Ferreira**, bedre kjent som ***Adé*** (født 28. juli 1919 i Macao, død 24. mars 1993 i Hongkong) var den siste fremstående forfatter som benyttet macaopatois som sin uttrykksform. 

Han var sønn av en portugisiskfødt far og makanesisk mor. Adé bodde hele sitt liv i Macao og etterlot seg et omfattende forfatteskap med 18 bind poesi, prosa, skuespill, operetter og radioshow. Adé skrev, regisserte og spilte i ine egne produksjoner.

## Delvis bibliografi
* *Escandinávia, Região de Encantos Mil* (1960).
* *Macau sa Assi* (på macaopatois) (1968).
* *Qui-nova chencho.  Macau: Tipografia da Missão do Padroado* (1974).
* *Papiá cristá di Macau: Epitome de gramática comparada e vocabulário : dialecto macaense*.  Macau: [s.n.] (1978).
* *Bilhar e Caridade* (poesi) (1982)
* *Macau di tempo antigo: Poesia e prosa:  dialecto macaense*.  Macau: author's edition (1985).
* *Poéma di Macau* (poesi, på macaopatois)(1983)
* 'Nhum Vêlo' (in patois) (1986)
* *Poéma na língu maquista (Poesia em papel-de-arroz)*.  Macau:  Livros do Oriente (1992).  ISBN 9729418101

## Referanser
Aleksandr Semjonovitsj Feklisov

**Aleksandr Semjonovitsj Feklisov** (født 9. mars 1914 i Moskva, død 26. oktober 2007) var føringsoffiseren i KGB som rekrutterte blant andre Julius Rosenberg og Klaus Fuchs som spioner for Sovjetunionen. Etter eget utsagn førte han 17 spioner i løpet av sitt liv.

## Liv og virke
Feklisov var KGB-mann ved det sovjetiske konsulatet i New York City fra 1940 til 1946. Hans overordnede var Anatolij Jatskov (alias Jakovlev). Blant Feklisovs plikter inngikk rekruttering av potensielle spionasjeagenter fra rekkene til Det amerikanske kommunistparti (CPUSA= «Communist Party of the United States of America») og deres hemmelige støtteapparater.

Julius Rosenberg var blant de rekrutterte. I perioden 1943 til 1946 rapporterte Feklisov fra minst 50 møter med Rosenberg. Han opplyste senere at Rosenberg frembragte viktig topphemmelig informasjon om elektronikk og bidro til å organisere en industrispionasjering for Moskva, men «ikke begrep noen ting om atombomben». Feklisov sa at Ethel Rosenberg, som var «på prøve», ikke hadde noen direkte møter med sin sovjetiske føringsoffiser, og at hun «ikke hadde noe å gjøre» med mannens spionasje og var «fullstendig uskyldig».

Feklisov var også føringsoffiser for Joel Barr og Alfred Sarant, to andre medlemmer av den sovjetiske atomspionasjeringen.

I august 1946 dro Feklisov tilbake til Sovjetunionen. Sent i 1940-årene ble han overført til *rezidentura*en i London. Senere ble han overført tilbake til USA og ble «rezident» i Washington D.C., dvs KGBs stasjonssjef, fra 1960 til 1964.  Hans dekknavn den gang var **Aleksandr Fomin**. Som KGB-*rezident* var det  Feklisov (Fomin) som foreslo det som ble grunnlaget for løsningen av Cubakrisen, nemlig at russerne fjernet rakettene sine fra Cuba mot at USA lovde aldri å invadere landet.

## Referanser


## Litteratur
* Aleksandre Feklisov: *'The Man Behind the Rosenbergs: Memoirs of the KGB Spymaster Who Also Controlled Klaus Fuchs and Helped Resolve the Cuban Missile Crisis* , New York: Enigma, 2001.  ISBN 1-929631-08-1

## Eksterne lenker
* Nekrolog i Washington Post
Jiangbei

**Jiangbei** kan sikte til:
* Områdene nord for elven Yangtze i Kina; navnet benyttes særlig rundt flodens nedre løp, og har sin motsvarighet i Jiangnan, som sikter til områdene sør for elven.
* Jiangbei, et distrikt i byprovinsen Chongqing i Folkerepublikken Kina
* Jiangbei, et distrikt i Ningbo i provinsen Zhejiang i Folkerepublikken Kina
Enping

**Enping** (kinesisk: 恩平; kantonesisk: **Yun Ping**, pinyin: *Ēnpīng*, jyutping: *Jan<sup>1</sup> Ping<sup>4</sup>*) er en by på fylkesnivå i provinsen Guangdong i Kina, og er del av firefylkersområdet Si Yi som administreres fra Jiangmen.

I 2005 hadde Enping 460&nbsp;000&nbsp;innbyggere. 

## Historie
Enping ble grunnlagt i år 219 som **Enzhou** (恩周), og fikk sitt nåværende navn rundt år 750. I 1994 ble Enping elevert fra fylke til byfylke.

Noen av de første kinesiske utvandrere til USA kom fra Enping. Det anslås at 420&nbsp;000 utenlandskinesere med røtter i Enping bor i over 50 land. Bare i Venezuela kan det dreie seg om 200&nbsp;000 etterkommere av enpingnesere – de fleste venezuelanske kinesere har røtter i Enping. 

## Severdigheter
Området er kjent for sine særegne tårn, kalt diaolou. De er oppført på UNESCOs liste over verdensarven.

Enping er også kjent for sine mange varme kilder på landsbygden.

## Administrative enheter
Enping er inndelt i tre subdistrikter og ti storkommuner:
*Subdistriktet Encheng (恩城街道);
*Subdistriktet Pingshi (平石街道);
*Subdistriktet Dongan (东安街道);
*Storkommunen Liangxi (良西镇);
*Storkommunen Niujiang (牛江镇);
*Storkommunen Shengtang (圣堂镇);
*Storkommunen Shahu (沙湖镇);
*Storkommunen Dongcheng (东成镇);
*Storkommunen Juntang (君堂镇);
*Storkommunen Hengpi (横陂镇);
*Storkommunen Dahuai (大槐镇);
*Storkommunen Naji (那吉镇);
*Storkommunen Datian (大田镇).

## Samferdsel
Kinas riksvei 325 (*Guangnan-veien*) løper gjennom området. Den fører vestover fra Guangzhou i Guangdong til Nanning til den autonome region Guangxi.

## Eksterne lenker
Offisiell hjemmeside
Le Grand Ricci

***Le Grand Ricci*** er en kinesisk-fransk ordbok. Fullt navn er  **Le Grand Dictionnaire Ricci de la langue chinoise** (= Lishi Han-Fa cidian,  利氏漢法辭典). Verket er på syv bind (8&nbsp;900 sider), og er med rundt 13&nbsp;500 forskjellige kinesiske tegn og 300&nbsp;000 sammensatte ord og vendinger i dag (2007) verdens største ordbok mellom kinesisk og noe annet språk. Verket favner både om klassisk og moderne kinesisk, gir tegnanvisninger også i orakelbenskrift og gir meget omfattende etymologiske forklaringer, langt ut over hva som ellers er vanlig i tospråklige ordbøker. Uttalen angis ifølge Wade-Giles-transkripsjon.

Ordboken er oppkalt etter den italienske jesuitten Matteo Ricci, som virket i Kina i nesten 30 år til sin død i  1610.

*Le Grand Ricci* er etterfølgerutgaven til *Petit Ricci* fra 1979, med 6&nbsp;000 skrifttegn og 50&nbsp;000 ord.

*Le Grand Ricci* ble offentliggjort 2001 av Ricci-instituttene i Paris og Taipei.

## Eksterne lenker
* Oversikt (fransk)
* Page-type (Eksempel på side fra *Grand Ricci* – på *jesuites.com*)
* Institut Ricci de Paris Centre d'études chinoises )
* The Ricci Institute Library Online Catalog 

## Bibliografisk utgave
* Instituts Ricci (utg.): *Le Grand Dictionnaire Ricci de la langue chinoise*, Paris, Desclée de Brouwer 2001; ISBN 2-220-04667-2.
Daniel H. Bays

** Daniel H. Bays ** (født 1942  i St. Joseph i Michigan i USA, død 9. mai 2019) var en amerikansk historiker og sinolog. Han tok sin doktorgrad i historie ved University of Michigan i 1972.  Deretter ble han tilknyttet historiefakultetet ved University of Kansas, der han ble full professor i 1985.  Han spesialiserte seg innen Østasiastudier. Blant hans interesseområder er protestantismen i Kina i den nyere tid.

## Verker i utvalg
**Christianity in China, the Eighteenth Century to the Present*, Stanford: Stanford University Press, 1996
*«Christian Revivalism in China, 1900-1937», i Edith L. Blumhofer og Randal Balmer (red.): *Indigenous Responses to Western Christianity*
«The Growth of Independent Christianity in China, 1900-1937», i Daniel L. Bays (red.):*Christianity in China, the Eighteenth Century to the Present*, Stanford: Stanford University Press, 1996
«Missions and Christians in Modern China, 1850-1950», Paper presented at the *Symposium on American Missionaries and Social Change in China: Collision and Confluences*, Linfield College, Oregon, 1994
**Christianity in China, the Eighteenth Century to the Present*, 1996

## Referanser
Tian Han

**Tian Han** (tradisjonell skrift: 田漢, forenklet skrift: 田汉 , pinyin: *Tián Hàn*, født 12. mars 1898 i Changsha i provinsen Hunan i Kina, død 10. desember 1968 i fengsel) var en kinesisk dramatiker som er mest kjent som tekstforfatteren til *[[De frivilliges marsj]]*, Folkerepublikken Kinas nasjonalsang.

Han studerte i Japan og arbeidet for venstreorienterte kulturbevegelser.

Han opererte med en rekke pennenavn, som Shòuchāng (寿昌), Onkel Store Villgås (伯鸿 pinyin: Bó Hóng ), Chen Yu, Shùrén (漱人), og Den Hankinesiske Udødelige  (汉仙, pinyin: Hànxiān).

Han ble utrensket under kulturrevolusjonen. Han ble kastet i fengsel og døde der etter kort tid.

Han ble rehabilitert posthumt etter Mao Zedongs død.

## Verker i utvalg
* *Ka Fei Dian Yi Ye* (A Night in the Coffee Shop) 1922
* *Wu Fan Zhi Qian* (Before Lunch) 1922
* *Wo Hu Zhi Ye* (A Night of Capturing the Tiger) 1924
* *Suzhou Ye Hua* (The Night Talk of Suzhou Life's Will) 1928 
* *Hu Shang de Bei Ju* (A Tragedy of  the Lake) 1928
* *Ming You Zhi Si* (Death of a Noted Actor) 1929
* *Nan Gui* 1929
* *Mei Yu* (Plum Rains) 1932
* *Yue Guang Qu* (Moonlight Melody) 1932
* *Luan Zhong* 1932
* *Yang Zi Jiang de Bao Feng Yu* (The Storm of Yangzi River) 1935
* *Hui Chun Zhi Qu* (Spring Melody) 1935 
* *Hong Shui* (Flood) 1935
* *Lu Gou Qiao* (Lu Gou Bridge) 1937
* *Han Jiang Yu Ge* (The Song of Han River) 1939 
* *Qiu Sheng Fu* 1942
* *Guan Hanqing* 1958
* *Li Ren Xing* 1959

## Referanser


## Litteratur
* Chen, Xiaomei (2006). «Reflections on the Legacy of Tian Han: 'Proletarian Modernism' and Its Traditional Roots», i *Modern Chinese Literature and Culture* 18 (1): s. 155- 215. ISSN 1520-9857.
* Boorman Howard L., Howard Richard C., red (1967-1979). *Biographical Dictionary of Republican China*. New York: Columbia U.P. 

## Eksterne lenker
* http://www.chineseliterature.com.cn/modernliterature/author/-.htm
Radio Vilaverde Lda

**Radio Vilaverde Lda**  綠邨738台 er en radiostasjon i Macao som høres i Macao og nærliggende byer i Kina som Hongkong, og Zhuhai og Shenzhen i Guangdong.  Den holder til ved Hipódromo da Taipa, Ilhas, og sender på AM 738. Den overfører direkte hunde- og hesteveddeløp som arrangeres i Macao.

## Eksterne lenker
*
Linqing

**Linqing** (kinesisk: 临清市; pinyin: *Línqīng Shì*) er en by og et byfylke i den østkinesiske provinsen Shandong. Den har 720&nbsp;000&nbsp;innbyggere (2003) og fylket er på 950&nbsp;km² og er understilt byprefekturet Liaocheng. Linqing ligger der elven Wei He og Keiserkanalen møtes.

## Historie
Linqing spiller en viktig rolle i Kinas historie. Her var for eksempel landets første teglsteinsfabrikk, og den leverte teglstein til Den forbudte by i Beijing. I 1813 ble det her at De åtte trigrammers opprør ble slått ned. Denne religiøs-sosiale opprørssekten hadde inntatt byen, og anså seg uovervinnelige på grunn av magiske egenskaper. Qing-styrkene fratok dem deres overbevisning om egen styrke ved å utvikle sine egne magiske mottiltak: De forurenset forsvarernes stillinger med å beskyte dem med hundemøkk og urin fra prostituerte. 

Den gamle bymuren er i relativt god stand. 

## Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.

## Fra Linqing
Lingvisten, paleografen, indologen og historikeren Ji Xianlin (1911–2009) kom fra Linqing.

## Eksterne lenker
* Lokalregjeringens hjemmesider
Nina Li Chi

**Nina Li Chi**  (kinesisk: 利智, pinyin: *Lì Zhì*, født 31. desember 1961 i Shanghai i Folkerepublikken Kina) er en kinesisk tidligere skuespillerinne. Hun er gift med den kinesiske actionskuespilleren Jet Li. 

## Filmografi
* *[[A Kid from Tibet]]* (1992) – Trollmannens søster
* *[[The Twin Dragons]]* (1992) – Tammy
* *Miracle 90 Days* (1992) – Manager av Ocean Park
* *[[A Chinese Ghost Story Part III]]* (1991) – Butterfly
* *Stone Age Warriors* (1991) – Lucy
* *Gambling Ghost* (1991) – Lily
* *Inspector Pink Dragon* (1991) – Tam Lan Hing
* *Lover's Tear* (1991) – Fang Yi Ling, en døv kvinne
* *Legend of the Brothers* (1991) – Filmstjerne
* *Crying Freeman: Dragon from Russia* (1990) – Chime
* *The Spooky Family* (1990) – kollega søster
* *Perfect Girls* (1990) – Feng Mu-Jen
* *To Spy with Love* (1990) – Li Chi
* *"Celebrity Talk Show"* (1989) (TV-serie) – gjest
* *The Fun, the Luck, and the Tycoon* (1989) – Cindy Chan
* *Dragon Fight* (1989) – Penny
* *[[Pedicab Driver]]* (1989) – Ping
* *Four Loves* (1989) – Chin Pui Ling
* *What a Small World* (1989) – Nina Lee
* *Aces Go Places V: The Terracotta Hit* (1989) – Søster tyv
* *Mr. Mistress* (1988) – Hos kone
* *Profile of Pleasure* (1988) – Yim Hung
* *Ghost in the House* (1988) – Vennlig spøkelse
* *Guests in the House* (1988)
* *Fractured Follies* (1988) – Scarlet
* *The Greatest Lover* (1988) – Lychee
* *[[Tiger on Beat]]* (1988) – Marydonna
* *Criminal Hunter* (1988) – Mimi
* *Amnesty Decree* (1987) – Ah Kim
* *"Diao Chan"* (1987) (TV Series) – Diao Chan
* *Seven Years Itch* (1987) – Siu Hung
*[[Seventh Curse (film)|The Seventh Curse]]* (1986) – Jente som drikker champagne

## Referanser


## Eksterne lenker
*
Jean-Baptiste Janssens

**Jean-Baptiste Janssens** (født 22. desember 1889 i Mechelen i Belgia, død 5. oktober 1964 i Roma) var jesuittordenens 27. generalsuperior, fra 1946 til 1963.

## Liv og virke
### Bakgrunn
Janssens fikk videregåenfde skolegang ved 'Sint-Jozefscollege i Hasselt og så høyere utdannelse i filosofi og klassisk filologi ved universitetet i Brussel (1905-1907).

Han trådte inn i novisiatet i jesuittordenen i abbediet i Drongen den 23. september 1907. Han studerte så ved Katholieke Universiteit Leuven og tok i 1914 doktorgrad i jus i 1914. Deretter fulgte teologistudiet ved samme universitet. 

### Prest
Janssens ble presteviet i 1919. Han fikk videreutdannelse ved det pavelige universitet Gregoriana i katolsk kirkerett (1921-1923), og underviste etter et kortere studieopphold i Konstantinopel deretter i dette faget ved Collegium Maximum i Leuven fra 1923 til 1929. Han ble kollegiets rektor i 1929. Han ble provinsial for jesuittenes nordbelgiske provins i 1938.

I 1939 foretok han en offisiell visitasjon av jesuittmisjonene i Belgisk Kongo. Med unntak av dette besøket og av to studieår i Roma tilbragte han inntil sitt valg til general for ordenen det meste av sitt liv i hjemlandet, i jesuittenes ordenshus i Leuven, Drongen, Antwerpen og Brussel. 

Under andre verdenskrig hjalp han en stor gruppe jødiske barn å unnslippe nazistenes forfølgelse ved å utstede falske dåpsattester for dem.

### Generalsuperior
Han ble valgt til generalsuperior for jesuittene etter at den 26. ordensgeneralen, grev Wladimir Ledóchowski døde den 13. desember 1942. På grunn av annen verdenskrig var det ikke mulig å sammenkalle til generalforsamling før i 1946, slik at ordenen var uten generalsuperior i flere mellomliggende år. 

I hans tid var jesuittordenen meget stor, med 36&nbsp;000 medlemmer på det meste.

I hans *Instruksjon om det sosiale apostolat* (1949) formante han den meget akademisk pregede jesuittordenen om å gjøre sitt beste for å unngå at de og deres studenter fremstod som en «kaste» som allierte seg med de rike og med kapitalistene. De måtte i særlig grad vie seg til «proletarene».
  
I de siste årene av sin embedsperiode var pater Janssens opptatt av å forsøke å håndtere dissenterende teologer innen ordenen. Ettersom dette var et fenomen som gjorde seg gjeldende i store deler av Den katolske kirke den gang, ikke bare jesuittene, var det ikke mulig for ham å moderere det i særlig grad.

## Referanser


## Litteratur
* P. Johann Baptist Janssens, i: Internationales Biographisches Archiv 44/1964 vom 19. Oktober 1964, i Munzinger-Archiv
Thierry Meynard

**Thierry Meynard** (født 1963 i Bordeaux i Frankrike) er en fransk jesuitt og sinolog. 

Meynard ble ingeniørutdannet i Lille, og studerte filosofi og teologi ved Centre Sèvres i Paris, og deretter kinesisk i Taiwan ved Furen-universitetet. Han ble tilknyttet Taipei Ricci Institute. 

Pater Meynard har doktorgrad i kinesisk filosofi fra Pekinguniversitetet fra 2003 og har undervist ved Fordham University i New York City (2004–2006). Deretter underviste han i filosofi ved Sun Yatsen-universitetet i Guangzhou.

Han avla sine siste løfter i jesuittordenen i 2006.

## Verker i utvalg
*Paris-Shanghai-Pekin, Jean Lefeuvre, Sinologist and Jesuit* (på kinesisk), Taipei: Guangqi Press, 2001
«The view on Christianity by Liang Shu-ming», i *Philosophy and Culture Monthly Review* (på kinesisk), Taibei, No 325, juni 2001, p. 565-574
«The religious internal-criticism as the basis of interreligious dialogue, The example of Buddhist-Christian dialogue», i *Theological Review* (på kinesisk), No 127, Taibei, September 2001
* Présences jésuites en Chine (2001) Fra jesuites.com
* *Writings by Chinese intellectuals from late Qing and early Republican era on human rights*, (på kinesisk, sammen med Edmund Ryden), fire bind, Fujen University Press, 2001 
* «The Conception of Life for Liang Shu-ming», i *Taibei Ricci Institute Bulletin* (på kinesisk), Taibei, januar 2002 
* «Christianity, State and Civil Society in Today's China», i The Ricci Bulletin, Taipei Ricci Institute, 2005, s. 19-30 
* *Following the Footsteps of the Jesuits in Beijing*, Saint Louis, MO: The Institute of Jesuit Sources, 2006, ISBN 1-880810-66-2 
* *Jean Lefeuvre, jésuite et sinologue*, Paris: Cerf, 2007
**Oversettelser til fransk**:
* Shen Qing-song: «Conception of Nature in the West and in China», i *Archives de Philosophie*, 2002
* Li Yuan-guo: «Ecological view of Daoism», i *Archives de Philosophie*, 2002
* Choi Chin-sek: «The structuration of the world and the environment in Laozi», i *Archives de Philosophie*, 2002 
**Oversettelser fra latin til kinesisk**:
* *Jesuit letters sent to Europe*, 2002
* Leibniz: *Novissima Sinica*, 2003

## Referanser
VM i bandy 1997

**Bandy-VM 1997** ble arrangert i Sverige mellom 1. og 9. februar. Det var det 20. verdensmesterskapet i bandy og ni lag deltok. Turneringen ble innviet av Sveriges konge Carl XVI Gustav. Først var det gruppespill, i gruppe A, der de beste lagene spilte, ble de to første lagene kvalifisert til semifinale og de tre siste lagene fikk spille mot vinneren i gruppe B om de siste semifinaleplassene. Kampene ble spilt på flere steder, Vänersborg, Otterbäcken, Slottsbron, Trollhättan, Sandviken, Grängesberg, Skövde, Västerås, Fagersta, Köping, Katrineholm og Stockholm. De 25 VM-kampene hadde totalt 53&nbsp;075 tilskuere og Sverige ble verdensmester for sjette gang ved å beseire Russland i finalen.

## Resultat
### Gruppe A

 
## Tabell Gruppe A

*Russland og Sverige til semifinale. Finland, Norge og Kasakhstan til kvartfinale. 
### Gruppe B

## Tabell Gruppe B

  
*USA til kvartfinale, de andre til plasseringskamper.  

## Sluttspill
### Kvartfinaler

### Semifinaler

### Plasseringskamper

 
 

### Finaler

 
## Medaljer

## Kilder
* World Championships 1996/97 bandysidan.nu, besøkt 7. august 2018
Baoshan

Med **Baoshan** kan det siktes til

*Baoshan-distriktet i Shanghai i Kina,
*Bydistriktet Baoshan i byprefekturet Shuangyashan i provinsen Heilongjiang i Kina, eller
*Byprefekturet Baoshan i Yunnan i Kina.
Jossie Pollard

**Josefa Othilie Pollard** (født 23. juli 1921 i Sandefjord, død 3. september 2000 i Solna) var en norsk sanger og skuespiller. Hennes mor var norsk, mens hennes far var fra Britisk Guyana. Pollard mistet begge foreldrene innen hun fylte tolv år. Hun ble tatt vare på av norske slektninger. På 1930-tallet opptrådte Pollard sammen med Pete Brown med steppedans under navnet «Chocolate Kids» før kinoforestillinger.

Fordi hun hadde mørk hudfarge ble tilværelsen usikker da tyskerne invaderte Norge. Pollard innså at hun måtte forlate landet. Ved hjelp av norske motstandsmenn kunne hun gjennomføre en dramatisk flukt til Sverige. Etter krigen startet hun å turnere i Europa og stod blant annet på samme scener som Zarah Leander. I Sverige ble *Pollard* flittig engasjert på ulike scener, blant annet *Ambassadør* i Stockholm og *Henriksberg* i Göteborg. I 1955 platedebuterte hun på Polydor-etiketten med *Mitt Paris*/*Vår kärleks melodi*.

Etter hvert begynte Pollard å ta livet mer med ro og arbeidet som logoped. Hun hjalp også til med å få artister til å opptre på forskjellige sykehus i Stockholm og var medlem av Teaterforbundets styre i en rekke år.

## Diskografi over Jossie Pollard, Polydors dansorkester under ledning av William Lind

Sang med Jossie Pollard, Polydors dansorkester under ledning av William Lind finnes også på følgende utgivelse

## Filmografi
* 1950 *[[Kyssen på kryssen]]* - *Negressen i det mørklagte rommet i Lisboa*
* 1951 *[[Det var en gang en sjømann]]* - *Svart sangerinne («Undre Världens flicka»)*
* 1962 *[[Eskapad]]* (TV) - *Nelly*

## Kilder
* Olofsson, Hans: *Stora schlagerboken - de svenska sångerskorna 1954-1969, vol 2 M-Ö*, Premium Publishing 2005, ISBN 9789189136274
* ''Jossie Pollard'' i Svensk Mediedatabas
* ''Jossie Pollard'' i Svensk Filmdatabas
* ''Jossie Pollard'' i IMDb.com
Baselga di Pinè

**Baselga di Pinè** er en kommune i provinsen Trento i regionen Trentino-Syd-Tirol i Nord-Italia. Kommunen har  og et areal på 40 km². Kommunesenteret ligger på om lag 1000 meters høyde 12 km nordøst for byen Trento.

Baselga di Pinè er et kjent vintersportssted. Her ligger bl.a. skøytebanen Ice Rink Pinè, der det arrangeres internasjonale stevner.

## Befolkningsutvikling

## Referanser


## Eksterne lenker
*
Leata Cabalero

**Leata Cabalero** er en bilmodell produsert av det amerikanske selskapet Stinebaugh Manufacturing Co. i 1976 og 1977. Modellen er bygget på chassiset fra Chevrolet Chevette, som ble kjøpt direkte fra General Motors og sendt til Stinebaugh i Idaho, USA hvor et eget karosseri ble påmontert.

Det antas at antallet produserte ligger godt under 100 eksemplarer, og det er ikke kjent hvor mange av disse som fortsatt eksisterer.